หิวยามดึกพยายามมองหาร้านข้าวต้มรองท้อง ส่องดูวงในเจอร้านรุ่งโรจน์อยู่พิกัดไม่ไกลจากที่พักมากนัก เลยได้มีโอกาสได้มาลองลิ้มชิมรสดูสักทีหลังจากที่เคยได้ยินชื่อมาสักพัก หน้าร้านเปิดไฟสว่างไสว มีลูกค้าโต้ะอื่นๆประปราย เปิดดูเมนูแล้วค่อนข้างหลากหลาย โชคดีวันนี้อาหารออกไวรอไม่นานเหมือนที่ลูกค้าท่านอื่นๆเคยได้รีวิวไว้ก่อนหน้า อาจเป็นเพราะเป็นต้นสัปดาห์ลูกค้าไม่เยอะมากนัก คุณภาพวัตถุดิบอาหารค่อนข้างสดสะอาดดี รสชาติดีอร่อยทุกเมนูที่สั่ง ราคาทั่วไปไม่ถูกไม่แพง บรรยากาศออกจะร้อนไปสักหน่อยต้องอาศัยเปิดพัดลมช่วย ข้อเสียอีกอย่างคือเรื่องที่จอดรถต้องจอดตามริมถนน บริเวณรอบข้างซ้ายขวาค่อนข้างมืดมากต้องระวังทรัพย์สินด้วย

เมนูวันนี้
● ปลาเค็มผัดไข่หมูสับ เค็มติดปลายลิ้นนิดๆไม่ฉุนมาก กลมกล่อมขึ้นด้วยไข่กับหมูสับ ทานกับข้าวต้มลงตัวดี
● แกงจืดไข่น้ำหมูสับ เสริฟมาร้อนๆหอมฉุย น้ำมันลอยหน้านิดๆ ได้รสเค็มหวานอ่อนๆและกระเทียมเจียวชัดเจน ใส่ไข่มาเยอะเชียว
● ทอดมันปลากราย เนื้อแน่นเด้ง เห็นเนื้อปลาสีขาวแทรกอยู่ เครื่องแกงไม่เผ็ดมาก 
● ข้าวต้ม ร้อนสุดๆ ยังไม่ค่อยได้กลิ่นหอม
● ข้าวสวย กระด้างนิดๆสไตล์ร้านข้าวต้ม แต่เป็นอะไรที่เข้ากันเวลาทานกับกับข้าว

ราคาสุทธิรวมน้ำแข็ง, น้ำอัดลม 330.- ถือว่าโดยรวมโอเค